Behandel boere net soos ’n Zuma of ’n Mandela
Onderwerp: Behandel boere net soos ’n Zuma of ’n Mandela Mon Jun 21, 2010 8:10 pm
deur Speedy Cilliers van Potchefstroom
Graag wil ek wys op die teen&shy;strydige maniere van menseregte-eerbiediging wat ons hier beleef.
Die hantering van die situasie betreffende die Grootvlei-goudmyn en sy werkers is absoluut skokkend.
Enige redelike mens kan die afleiding maak dat die “misdaad” wat hier gepleeg word ten opsigte van die totale miskenning van die werkers se basiese menseregte en die verkragting van re&shy;spek vir die omgewing slegs toegelaat word omdat “Zumas” en “Mandelas” daar verantwoordelikheid moet aanvaar.
Is dit waarom die regering en die Menseregtekommissie, ná vertoë uit verskillende oorde, verkies om die krisissituasie te ignoreer?
Terselfdertyd word boere in Noordwes egter uiters krities en noulettend ondersoek (toevallig in die Ventersdorp-gebied?) vir moontlike oortredings ten opsigte van die toepassing van gesondheids- en veiligheidsmaat&shy;reëls wat hul werkers betref.
Die land kan slegs pleit vir billikheid en konsekwentheid in die optrede van gesagsdraers!